* A Kincstár az állampapír-forgalmazási szolgáltatása után a mindenkori hatályos Hirdetményben meghatározott díjakat, illetve költségeket számítja fel. Az aktuális Hirdetmény a Kincstár honlapján érhető el: Lakossági ügyfelek / Állampapír forgalmazás / Befektetési Szolgáltatási Üzletszabályzat.
* Az árfolyamtáblázatban szereplő adatok tájékoztató jellegűek, **a Kincstár árfolyamot akkor is jegyez, ha az adott értékpapírból nem rendelkezik eladható állománnyal.** A Kincstár honlapján az elérhetőségi útvonal a következő: Lakossági ügyfelek / Állampapír forgalmazás / Állampapírok árfolyamai, kamatai.
* **Az állampapírokból származó követelés nem évül el.** Összegtől függetlenül a teljes névérték (tőke) és kamat visszafizetésére a mindenkori kormány **100%-os garanciát** vállal.
* A Kincstár a **mindenkor hatályos adójogszabályoknak** (SZJA törvény) **megfelelően** teljesíti az adó, illetve egyéb járulékok, valamint a tranzakciós illeték levonását, amelyet a kifizetés napján állapít meg, és von le.
* Az ügyfél **elhalálozásakor** a Kincstár **kizárólag a jogerős hagyatékátadó végzés vagy öröklési bizonyítvány eredeti példányában** foglaltak szerint végez tranzakciót, illetve teljesít kifizetést az örökösök felé. **Az ügyintézéshez előzetesen telefonon vagy személyesen egyeztetett időpont szükséges.**
* **Kincstári Start-értékpapírszámla** nyitását kezdeményezheti a szülő, vagy bármely hozzátartozó a gyermek 18 éves koráig.

A számlanyitáshoz szükséges dokumentumokról tájékozódjon a Kincstár honlapján, telefonon a Központi Ügyfélszolgálat (Call Center) munkatársainál vagy bármely kincstári állampapír-forgalmazó ügyfélszolgálaton.

A Kincstári Start-értékpapírszámlán végrehajtott tranzakciók díj-, költség-, jutalék- és adómentesek.

* **Általános állampapír-forgalmazással kapcsolatos információs** (Call Center) **telefonszámok munkanapokon 8:00-20:00**

**(+36-1) 452-2900**

(+36-20) 881-9530
(+36-30) 344-0040
(+36-70) 460-9000

**Jelen tájékoztató nem helyettesíti a mindenkori hatályos Befektetési Szolgáltatási Üzletszabály­zatban foglaltak megismerését!**

**Zala megyei igazgatóság**

**Állampénztári Iroda**



**Zala megyei igazgatóság**

**Állampénztári Iroda**

**Tisztelt Ügyfelünk!**

Tájékoztatjuk a Magyar Államkincstár (továbbiakban: Kincstár)

**az állampapír forgalmazás területén kihelyezett ügyfélfogadást tart**

**2020. október 27-én**

**13:00 - 16:00 óra között Hévízen a**

**Polgármesteri Hivatal**

épületében

(8380 Hévíz, Kossuth L. u. 1.)

**Zala Megyei Igazgatóság Állampénztári Iroda elérhetősége:**

**Cím:** 8900 Zalaegerszeg, Dísz tér 7.

**Telefon:** +36-92/501-691, +36-92/501-692

+36-92/501-686, +36-92/501-696

**Levelezési cím**: 8901 Zalaegerszeg, Pf.: 181.

**Nyitvatartási idő:**

 **Hétfő 8:00-16:00**

**Kedd 8:00-16:00**

**Szerda 8:00-18:00**

**Csütörtök 8:00-16:00**

**Péntek 8:00-14:00**

A Kincstár [www.allamkincstar.gov.hu](http://www.allamkincstar.gov.hu) honlapján, illetve a WebKincstáron keresztül igénybe vehető **kényelmi szolgáltatásaink** a következők**:**

* **Ügyfél-regisztráció** – számlanyitás elősegítése
* **On-line időpontfoglalás szolgáltatás**
* **Hírlevélre való feliratkozás**

**Honlapok és további elérhetőségeink:** [www.allamkincstar.gov.hu](http://www.allamkincstar.gov.hu)

[www.allampapir.hu](http://www.allampapir.hu)

<https://webkincstar.allamkincstar.gov.hu/>

api.zal@allamkincstar.gov.hu

* A Számlatulajdonos számlájának kényelmes kezelése érdekében **WebKincstár, MobilKincstár és TeleKincstár** szolgáltatást igényelhet.
* Díjmentes **SMS és PUSH** üzenet szolgáltatásunkkal értesülhet a számlát érintő jóváírási tranzakciókról.
* Természetes személyek **értékpapír nyilvántartási-számla (a továbbiakban: Számla) nyitása** személyazonos­ságot igazoló okirat **– személyi igazolvány, útlevél, kártya formátumú gépjármű­vezetői engedély –** és **lakcímkártya** alapján történik**.** A személyazonosító okmányban nem szereplő adatok (például irányítószám) az ügyfél közlése alapján, az adóazonosító jel rögzítése az **adóigazolvány** vagy **azt igazoló hivatalos dokumentum** alapján történik. A Számla meghatalmazással történő megnyitására természetes személyek esetén nincs lehetőség.
* **Prémium Euró Magyar Állampapír** (P€MÁP) vásárlása és a Számláját érintő **euró átutalás** előtt kérjük, tájékozódjon a honlapunkon is elérhető Speciális Szerződési Feltételekről, vagy érdeklődjön telefonon a Központi Ügyfél-szolgálatunkon (Call Center), illetve személyesen a Kincstár bármely állampapír-forgalmazó ügyfélszolgálatán. **Az egyéb kapcsolódó költségekről kérjük, minden esetben előzetesen tájékozódjon számlavezető pénzügyi intézménynél.**
* Értékpapír vásárlásai ellenértékét forint- és euró alapú **bankkártyával** is kiegyenlítheti, a fizetés feltételeiről a kártya használatát megelőzően tájékozódjon az ügyintézőnél.
* **Eseti és állandó írásbeli megbízását, valamint a megbízások visszavonását** a Kincstár által rendszeresített **formanyomtatványokon** adhatja meg. Formanyomtatványainkat letöltheti honlapunkról vagy személyes rendelkezés keretében hozzájuthat bármely állampapír-forgalmazó ügyfélszolgálaton. **Kérjük, a megbízását mindkét oldalon szíveskedjen aláírni.**
* A pénzmosás és a terrorizmus finanszírozásának megelőzéséről és megakadályozásáról szóló 2017. LIII. törvény által előírt **adategyeztetés és nyilatkozattétel** hiányában a Számlára vonatkozóan megbízást – annak pótlásáig – a Kincstár nem teljesít.
* Az **1.000.000 Ft** összeget **elérő vagy meghaladó készpénzfelvétel tényét legkésőbb a kifizetést megelőző 2. munkanapon köteles** **jelezni** személyesen, telefonon a Központi Ügyfélszolgálaton keresztül, írásban, WebKincstár és MobilKincstár alkalmazáson keresztül, e-mailben az Állampénztári Iroda funkcionális elérhetőségein keresztül. Ennek elmulasztása esetén a Kincstár nem garantálja a készpénz kifizetését. A Kincstár a bejelentés elfogadásakor nem vizsgálja a Számla értéknapi egyenlegét, valamint az ügyfél, szerződésben rögzített kifizetési rendelkezéseit, továbbá a kifizetés jogcímét.
* A **forint**ban kibocsátott állampapírok forint vételárának **átutalását** a Számla egyedi pénzforgalmi jelzőszáma javára kell kezdeményezni. **Az egyértelmű beazonosítás érdekében a közlemény rovat első 8 karaktereként kérjük, tüntesse fel a jogosult Számla számát és a számlatulajdonos nevét.** Számlája egyedi pénzforgalmi jelzőszámát munkatársaink **–** telefonon a Központi Ügyfélszolgálaton keresztül, vagy személyesen bármelyik állampapír-forgalmazó ügyfélszolgálaton **–** az azonosítást követően megadják Önnek a 8 számjegyű Számla szám ismeretében.

Amennyiben a Kincstár központi számlaszámára utal és a közlemény rovat nem tartalmazza az azonosításhoz szükséges adatokat, vagy hiányos, a Kincstár automatikusan visszautalja az összeget az átutalás indítójának. A Kincstár azon összeget, amely jogcím nélkül, megbízás hiányában érkezik, az ügyfél nem kamatozó pénzszámláján írja jóvá. **Az átutalással kapcsolatban felmerülő költségekről kérjük, minden esetben előzetesen tájékozódjon számlavezető pénzügyi intézménynél.**

* A Kincstár **KELER kódja: 0434/000001**, amelyet – a Kincstárnál vezetett Számla számmal együtt – a Kincstárhoz történő értékpapír áthelyezés (transzfer) esetén szükséges közölni a partner forgalmazóval. Az esedékességfizetést megelőző 2 munkanapon belül az esedékességet (kamatot és/vagy tőkét) fizető értékpapír áthelyezése nem hajtható végre.
* **Az esedékességfizetést** (kamat és/vagy tőke) **megelőző utolsó 2 munkanapon** a Kincstár az esedékességet fizető állampapírra nem jegyez árfolyamot.
* Amennyiben Ön esedékességfizetési módként átutalást jelölt meg, akkor ennek módosítását a kifizetést megelőző munkanapon személyesen vagy írásban **hétfőtől csütörtökig 15:30óráig, pénteken 13:30 óráig, valamint munkaszüneti napok miatt áthelyezett munkanapokon 12:00 óráig** teheti meg.
* **Elektronikus** **úton** leadott megbízások értéknapos feldolgozása **munkanapokon hétfőtől csütörtökig** **15:30** óráig, **pénteken 13:30 óráig, valamint munkaszüneti napok miatt áthelyezett munkanapokon 12:00** óráig történik.
* A Kincstárban vezetett Számla javára AFR tétel kizárólag a számlához kapcsolódó 3\*8 jegyű egyedi pénzforgalmi azonosítóra (GIRO számlaszámra) indítható. A Számlához ún. másodlagos azonosító nem rögzíthető, e számlákra az AFR-ben másodlagos azonosítóra történő utalás indítás nem lehetséges. A Számláról indított egyedi átutalási megbízások továbbra is a jelenlegi gyakorlat szerint, az IG2 napközbeni elszámolási platformon keresztül kerülnek teljesítésre.